**CONTRACT DE FURNIZARE**

*consumabile pentru imprimante*

nr. \_\_\_\_\_ din \_\_\_\_\_\_\_ 2016

In temeiul Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, s-a incheiat prezentul contract, după cum urmează:

***1. Părţile :***

**JUDEŢUL IALOMIŢA**, persoană juridică de drept public cu sediul în Municipiul Slobozia, Piata Revolutiei, nr.1, jud. Ialomiţa, telefon nr. +40 243/230.200; +40 243/230.201, fax nr. +40 243/230.250; +40 243/232.100; cod fiscal 4231776, cod IBAN RO78TREZ24A510103710130X, deschis la Trezoreria Slobozia, cod poştal 920032, e-mail: [cji@cicnet.ro](mailto:cji@cicnet.ro), reprezentat prin dl Ştefan MUŞOIU –VICEPREŞEDINTE al Consiliului Judeţean Ialomiţa, cu atribuții temporar delegate în baza Dispoziției nr.111 din 19.05.2015 a Președintelui Consiliului Ialomița, în calitate de **ACHIZITOR**, pe de o parte

şi

**S.C. ....................................** cu sediul în .............................. , str. ....... , nr.........., telefon/fax .................., nr. ordine în registrul comerţului ................., cod unic de înregistrare ................, cont ............. deschis la ........................, reprezentată prin  **........................**  - având funcția de ................., în calitate de furnizor.

**2. Definiţii**

2.1 - În prezentul contract următorii termeni vor fi interpretaţi astfel:

**contract** – reprezintă prezentul contract şi toate anexele sale.

**achizitor şi furnizor** - părţile contractante, aşa cum sunt acestea numite în prezentul contract;

**preţul contractului** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

**servicii** - activităţi a căror prestare fac obiectul contractului;

**produse** - bunurile pe care furnizorul are obligaţia de a le furniza conform contractului;

**forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;. **zi** - zi calendaristică; an - 365 de zile.

**3. Obiectul principal al contractului**

3.1 – (1) Furnizorul se obligă să furnizeze şi să livreze următoarele produse: consumabile pentru imprimante - conform anexei la prezentul contract de furnizare.

(2) Furnizorul se obligă să livreze produsele, fără taxe suplimentare, în funcţie de solicitările formulate de achizitor, prin nota de comandă, în termen de 5 zile de la solicitare, la următoarele destinaţii:

- Judeţul Ialomiţa -Consiliul Judeţean Ialomiţa, Piaţa Revoluţiei nr.1, Slobozia, jud.Ialomita;

- Centrul Militar Judeţean Ialomiţa, str. Lacului nr. 6, Slobozia, jud. Ialomiţa;

- Inspectoratul pentru Situaţii de Urgenţă “Barbu Catargiu”, str. Lacului nr.9, Slobozia, jud. Ialomiţa.

3.2 - Achizitorul îşi rezervă dreptul de a creşte cantitatea de produse prevăzute iniţial, în funcţie de oportunităţile care apar pe parcursul derulării contractului, după notificarea prealabilă a furnizorului cu privire la acest aspect şi încheierea unui act adiţional.

**4. Preţul contractului**

4.1 Preţul convenit pentru îndeplinirea contractului până la 31.12.2016, respectiv preţul produselor furnizate, este de ……………. lei, din care :

- Consiliul Judeţean Ialomiţa, suma de ................ lei , fără T.V.A ;

- Centrul Militar Judeţean, suma de ..........lei fără T.V.A ;

- Inspectoratul pentru Situaţii de Urgenţă, suma de ..... lei fără T.V.A ;

4.2 Valoarea contractului, plătibilă furnizorului, este de ………………… lei, la preţul contractului adaugându-se TVA în sumă de ……………… lei, calculată în condiţiile legii. Această valoare va sta la baza calculului penalităţilor prevăzute la art. 9.1.

4.3. Preţul este ferm şi nu se poate modifica pe toată perioada contractului.

**5. *Durata contractului***

5.1 - Prezentul contract intră în vigoare la data de .......2016, încetează la data de 31.12.2016, cu posibilitatea prelungirii duratei, în condiţiile prevăzute de art.6 din H.G 925/2006 cu modificările şi completările ulterioare.

5.2 – Prelungirea contractului iniţial, nu poate depăşi o durată de 4 luni de la data expirării duratei iniţiale de îndeplinire a acestuia, în funcţie de necesităţile şi resursele alocate cu această destinație.

**6. Documentele contractului**

6.1 – Documentele contractului sunt:

-anexa cu produsele consumabile pentru imprimante.

**7. Obligatiile principale ale furnizorului**

7.1 – Furnizorul se obligă să furnizeze produsele la standardele şi/sau performanţele prevăzute în condiţiile de livrare şi să emită factura în condiţiile clauzei 8.6 din contract. Produsele trebuie să fie compatibile cu echipamentele achizitorului pentru care s-a ofertat. În cazul unor defecţiuni ale echipamentelor achizitorului rezultate în urma utilizării produselor furnizate, achizitorul va declara rezilierea prezentului contract, neacceptând depanarea acestora.

7.2 - Furnizorul se obligă să livreze produsele către achizitor conform art. 7.5, în funcţie de solicitările trimestriale formulate de acesta prin nota de comandă, în termen de 5 zile de la solicitare.

7.3 - Furnizorul se obligă să despăgubească achizitorul împotriva oricăror:

a) reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, nume, mărci înregistrate), legate de materialele folosite pentru sau în legătura cu produsele consumabile achiziţionate: şi

b) daune – interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din cerinţele achizitorului.

7.4 – Furnizorul se obligă să furnizeze produsele, respectând codul, caracteristicile tehnice şi cantităţile necesare conform contractului.

7.5. – Furnizorul se obligă să livreze produsele prin delegat, la adresele achizitorului, menţionate în art.3 alin.(2) din prezentul contract.

7.6. - La livrarea produselor, furnizorul are obligaţia de a comunica, în scris achizitorului, pe documentele care însoţesc produsele: numărul contractului, descrierea produselor şi cantitatea.

7.7. - Certificarea de către achizitor a faptului că produsele au fost livrate total se face după recepţie, prin semnarea de primire de către reprezentantul autorizat al acestuia pe documentele emise de furnizor pentru livrare.

7.8. - Livrarea produselor se consideră încheiată în momentul în care achizitorul semnează procesul-verbal de recepție a produselor primite de la furnizor.

7.9. - Furnizorul are obligaţia de a furniza produse originale, noi și nefolosite și de a garanta că produsele furnizate prin contract corespund specificaţiilor prevăzute în anexa contractului.

7.10. - (1) Perioada de garanţie acordată produselor de către furnizor este cea declarată de producător.

(2) Perioada de garanţie a produselor începe cu data recepţiei efectuate la livrarea la destinaţia finală.

7.11. - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu aceasta garanţie.

7.12. - La primirea unei astfel de notificări, furnizorul are obligaţia de a înlocui produsul în perioada convenită, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie care curge de la data înlocuirii produsului.

7.13. - Dacă furnizorul, după ce a fost înştiinţat, nu reuşeşte să înlocuiească produsul în perioada convenită, achizitorul are dreptul de a lua măsuri de remediere pe riscul şi pe cheltuiala furnizorului şi fără a aduce niciun prejudiciu oricăror alte drepturi pe care achizitorul le poate avea faţă de furnizor prin contract.

**8. Obligaţiile principale ale achizitorului**

8.1 - Achizitorul se obligă să recepţioneze produsele la data primirii acestora.

8.2 – Achizitorul, prin reprezentantul său, are dreptul de a inspecta şi/sau testa produsele pentru a verifica conformitatea lor cu specificaţiile din anexa contractului.

8.3 – Dacă vreunul din produsele inspectate sau testate nu corespund specificaţiilor, achizitorul are dreptul să îl respingă şi chiar să declare unilateral contractul.

8.4 – Dreptul achizitorului de a inspecta, testa şi dacă este necesar, de a respinge produsele, nu va fi limitat sau nerecunoscut datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

8.5 – Prevederile clauzelor 8.2-8.3 nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

8.6 - În conformitate cu dispozițiile art.6 alin (1) din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, achizitorul se obligă să plătească prețul contractului către furnizor în termen de maximum 30 zile calendaristice de la data primirii facturii sau a oricărei alte cereri echivalente de plată după verificarea documentelor justificative de către persoana desemnată de achizitor.

8.7- Dacă achizitorul nu onorează facturile în termenul prevăzute la art. 8.6, furnizorul are dreptul de a sista livrarea produselor. Imediat ce achizitorul onorează factura, furnizorul va relua livrarea produselor în cel mai scurt timp posibil.

8.8. – Achizitorul îşi rezervă dreptul de a diminua/suplimenta cantitatea de produse achiziţionate atât în anul 2016, cât şi în anul 2017, condiţionat de existenţa resurselor financiare ce pot fi alocate, pentru produsele ce fac obiectul prezentului contract.

8.9.-Achizitorul se obligă să achiziţioneze produsele ofertate şi să plăteasca furnizorului preţul convenit în prezentul contract.

**9. Sancţiuni pentru neîndeplinirea culpabilă a obligaţiilor**

9.1 - În cazul în care, din vina sa exclusivă, furnizorul nu respectă obligaţiile ce îi revin conform prezentului contract, achizitorul are dreptul de a calcula şi pretinde penalităţi în procent de 0,05% pe zi, aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei inclusiv.

9.2 **-** În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti penalităţi de întarziere de 0,05% pe zi, aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei inclusiv. Achizitorul este exonerat de plata majorărilor de întârziere în cazul în care furnizorul nu respectă obligaţiile ce-i revin cu privire la perioada de facturare şi depunerea, în timp util, a tuturor documentelor justificative de prestări servicii.

9.3 - Pentru neîndeplirea obiectului contractului, în mod culpabil și repetat, furnizorul datorează achizitorului plata de daune interese în cuantum de 10% din valoarea contractului, fără TVA.

9.4. – Achizitorul îşi rezervă dreptul de a renunţa oricând la contract, printr-o notificare scrisă, adresată furnizorului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

9.5 – În cazul în care furnizorul nu respectă caracteristicile produselor contractul se desfiinţează fără nici o altă formalitate.

**10.Amendamente**

10.1- Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în condiţiile clauzei 5.2., precum şi în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

10.2 - Județul Ialomița își rezervă dreptul de a rezilia contractul, în mod unilateral, în situația în care obiectul contractului nu mai există sau în alte situații similare, printr-o notificare scrisă într-un termen de 30 de zile înainte de încetarea contractului.

**11. Ajustarea pretului contractului**

11.1 — Pentru produsele furnizate, plăţile datorate de achizitor furnizorului sunt calculate la preţurile declarate în catalogul electronic existent pe site-ul din Sistemul Electronic al Achizițiilor Publice, anexa la contract.

11.2 — Preţul contractului este ferm şi nu se ajustează.

**12. Întârzieri la îndeplinirea contractului**

12.1 - Furnizorul are obligaţia de a îndeplini contractul de furnizare conform ofertei.

12.2 - Dacă pe parcursul îndeplinirii contractului, furnizorul nu livrează produsele din contract către achizitor în funcţie de solicitările formulate de acesta prin nota de comandă, în termen de 5 zile de la solicitare, se aplică prevederile pct. 9.1. şi 9.3. din prezentul contract, după caz.

12.3 - În afara cazului în care achizitorul este de acord cu o prelungire a termenului de livrare, orice întârziere în indeplinirea contractului dă dreptul achizitorului de a solicita majorări de întârziere furnizorului, conform prezentului contract.

**13.Forţa majoră**

13.1 - Forţa majoră este constatată de o autoritate competentă.

13.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

13.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

13.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

13.5 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**14. Solutionarea litigiilor**

14.1 Orice neînţelegeri dintre părţi, decurgând din interpretarea sau aplicarea prevederilor prezentului contract de furnizare vor fi soluţionate de părţi pe cale amiabilă. În cazul în care în termen de 30 de zile de la notificarea părţii care se consideră afectată, nu se ajunge la un acord pe cale amiabilă, părţile convin ca neînţelegerile să fie soluţionate de instanţele judecătoreşti competente de la sediul achizitorului.

14.2 Achizitorul va executa silit orice creanţă rezultată din prezentul contract. Executarea silită se va efectua de către executorul judecătoresc în baza unei hotărâri judecătoreşti. Organul de executare va aplica măsurile şi procedurile de executare silită prevăzute de Codul de procedură civilă.

**15. Comunicări**

15.1 – (1) Orice comunicare între părţi, referitoare la îndeplinirea prezentului, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

15.2 – Comunicările dintre părţi se pot face şi prin telefon, fax sau e-mail, cu condiţia confirmării în scris a primirii comunicării.

Prezentul contract s-a încheiat astăzi -----------------.2016, în două exemplare, câte un exemplar pentru fiecare parte contractantă.

**ACHIZITOR, FURNIZOR,**

**JUDEŢUL IALOMIŢA S.C..........................**

**p.Preşedinte, Director General,**

**VICEPRȘEDINTE ...........................**

Ștefan MUȘOIU

VIZA CFP

Avizat pentru legalitate

Iniţiator